CELEX: 32018R1660
Language: ro
Date: 2018-11-07 00:00:00
Title: Regulamentul de punere în aplicare (UE) 2018/1660 al Comisiei din 7 noiembrie 2018 de impunere a unor condiții speciale de reglementare a importurilor de anumite produse alimentare de origine nonanimală din anumite țări terțe din cauza riscurilor de contaminare cu reziduuri de pesticide, de modificare a Regulamentului (CE) nr. 669/2009 și de abrogare a Regulamentului (UE) nr. 885/2014 (Text cu relevanță pentru SEE.)

8.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 278/7
               
            
         REGULAMENTUL DE PUNERE ÎN APLICARE (UE) 2018/1660 AL COMISIEI
         din 7 noiembrie 2018
         de impunere a unor condiții speciale de reglementare a importurilor de anumite produse alimentare de origine nonanimală din anumite țări terțe din cauza riscurilor de contaminare cu reziduuri de pesticide, de modificare a Regulamentului (CE) nr. 669/2009 și de abrogare a Regulamentului (UE) nr. 885/2014
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
         având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 15 alineatul (5),
         întrucât:
         
                     (1)
                  
                  
                     Articolul 53 din Regulamentul (CE) nr. 178/2002 prevede posibilitatea adoptării de măsuri de urgență adecvate la nivelul Uniunii pentru alimentele și hrana pentru animale importate dintr-o țară terță, în scopul de a proteja sănătatea publică, sănătatea animală sau mediul, acolo unde este evident că produsele alimentare și hrana pentru animale în cauză sunt susceptibile să constituie un risc grav pentru sănătatea umană și sănătatea animală și că un astfel de risc nu poate fi combătut în mod satisfăcător prin măsuri luate individual de către statele membre. Aceste măsuri de urgență la nivelul Uniunii pot consta în impunerea unor condiții speciale de import pentru produsele în cauză.
                  
               
                     (2)
                  
                  
                     Regulamentul (CE) nr. 669/2009 al Comisiei (3) prevede intensificarea controalelor oficiale vizând importurile de anumite produse de hrană pentru animale și de produse alimentare de origine nonanimală menționate în anexa I la respectivul regulament. Frunzele de viță-de-vie din Turcia și Pitahaya (fructul dragonului) din Vietnam sunt incluse în această anexă și, prin urmare, fac obiectul unor controale oficiale consolidate.
                  
               
                     (3)
                  
                  
                     Rezultatele controalelor oficiale efectuate de către statele membre în conformitate cu Regulamentul (CE) nr. 669/2009, datele rezultate din notificările primite prin sistemul de alertă rapidă pentru alimente și hrana pentru animale, astfel cum a fost stabilit prin Regulamentul (CE) nr. 178/2002, rapoartele de audit efectuate de către Comisie, rapoartele primite de la țările terțe și schimbul de informații dintre Comisie, statele membre și Autoritatea Europeană pentru Siguranța Alimentară arată în continuare o frecvență ridicată a neconformității frunzelor de viță-de-vie din Turcia cu limitele maxime de reziduuri de pesticide stabilite în Regulamentul (CE) nr. 396/2005 al Parlamentului European și al Consiliului (4). Nu s-a putut constata, așadar, nicio îmbunătățire a situației, nici după creșterea frecvenței controalelor la frontierele Uniunii.
                  
               
                     (4)
                  
                  
                     Rezultatele controalelor oficiale efectuate de către statele membre în cadrul Regulamentului (CE) nr. 669/2009 indică o frecvență ridicată a cazurilor de neconformitate a Pitahaya (fructul dragonului) provenite din Vietnam cu limitele maxime de reziduuri de pesticide stabilite în Regulamentul (CE) nr. 396/2005. În plus, un audit efectuat de către Comisie în Vietnam în martie 2017 în vederea evaluării controalelor privind pesticidele din produsele alimentare de origine vegetală destinate exportului către Uniunea Europeană a constatat că nu există niciun sistem de control eficace al pesticidelor pentru alimentele exportate în Uniune și că autoritățile vietnameze nu pot să asigure conformitatea produselor cu limitele maxime de reziduuri pentru reziduurile de pesticide.
                  
               
                     (5)
                  
                  
                     Acest lucru demonstrează că importul de frunze de viță-de-vie din Turcia și de Pitahaya (fructul dragonului) din Vietnam este susceptibil să constituie un risc grav pentru sănătate, iar riscul respectiv nu poate fi combătut în mod satisfăcător prin măsurile în vigoare în prezent. Prin urmare, este necesar să se stabilească condiții speciale pentru importul de frunze de viță-de-vie din Turcia și de Pitahaya (fructul dragonului) din Vietnam.
                  
               
                     (6)
                  
                  
                     Frunzele de curry din India fac în prezent obiectul unor condiții speciale de import stabilite în Regulamentul de punere în aplicare (UE) nr. 885/2014 al Comisiei (5). Condițiile speciale de import pentru acest produs ar trebui să fie menținute, ținând seama de datele rezultate din notificările primite prin sistemul de alertă rapidă pentru alimente și furaje, precum și de rezultatele controalelor oficiale efectuate de către statele membre în conformitate cu Regulamentul (UE) nr. 885/2014, care arată în continuare o frecvență ridicată a neconformității.
                  
               
                     (7)
                  
                  
                     Prin urmare, este oportun să se solicite ca frunzele de curry din India, frunzele de viță-de-vie din Turcia și Pitahaya (fructul dragonului) din Vietnam să facă obiectul unor controale oficiale înainte de exportul în Uniune, inclusiv prelevarea și analiza probelor, astfel încât să se asigure că respectivele produse sunt conforme cu cerințele legale aplicabile. Toate transporturile de astfel de produse trebuie să fie însoțite de un certificat sanitar care să ateste că produsele au fost supuse prelevării de probe în conformitate cu Directiva 2002/63/CE a Comisiei (6).
                  
               
                     (8)
                  
                  
                     Pentru a garanta o organizare eficientă și un anumit grad de uniformitate la nivelul Uniunii pentru controalele la import referitoare la prezența reziduurilor de pesticide în și pe frunzele de curry din India, frunzele de viță-de-vie din Turcia și Pitahaya (fructul dragonului) din Vietnam, este oportun să se prevadă în prezentul regulament procedurile de control care sunt cel puțin echivalente cu cele prevăzute de Regulamentul (CE) nr. 669/2009.
                  
               
                     (9)
                  
                  
                     Pentru a ține seama de caracterul specific al nerespectării cerințelor privind documentele, este necesar să se stabilească norme cu privire la acțiunile care trebuie întreprinse în cazul în care transportul nu este însoțit de rezultatele prelevării de probe și ale analizelor și certificatul sanitar sau în cazul în care aceste rezultate sau certificatul sanitar respectiv nu respectă cerințele prevăzute în prezentul regulament.
                  
               
                     (10)
                  
                  
                     Regulamentul (CE) nr. 882/2004 solicită autorităților competente să notifice Comisiei și celorlalte state membre respingerile la frontieră. În ceea ce privește pesticidele, este oportun să se clarifice faptul că, atunci când autoritățile competente resping un transport de produse alimentare enumerate în prezentul regulament, această notificare ar trebui transmisă în cazul în care limita maximă de reziduuri stabilită în conformitate cu Regulamentul (CE) nr. 396/2005 nu a fost respectată, indiferent dacă doza acută de referință a fost sau nu depășită.
                  
               
                     (11)
                  
                  
                     În vederea colectării datelor pentru evaluarea continuă a riscurilor în ceea ce privește produsele care fac obiectul prezentului regulament și pentru a adapta măsurile existente în funcție de necesități, este oportun să se prevadă obligația statelor membre de a transmite Comisiei, de două ori pe an, un raport privind toate rezultatele analitice ale controalelor oficiale efectuate în temeiul prezentului regulament. Anumite state membre înregistrează documentul comun de intrare referitor la anumite produse de hrană pentru animale și produse alimentare de origine nonanimală pe bază de voluntariat în Sistemul de control al comerțului și de expertiză (TRACES), instituit prin Deciziile 2003/24/CE (7) și 2004/292/CE ale Comisiei (8), oferind astfel Comisiei informații cu privire la numărul de transporturi importate și rezultatele controalelor prevăzute în prezentul regulament. Obligația de raportare respectivă ar trebui, prin urmare, să fie considerată ca fiind îndeplinită în cazul în care statele membre înregistrează în TRACES documentele comune de intrare emise în conformitate cu prezentul regulament.
                  
               
                     (12)
                  
                  
                     Măsurile prevăzute de prezentul regulament ar trebui revizuite până la 31 octombrie 2019, în scopul de a stabili dacă sunt necesare în continuare.
                  
               
                     (13)
                  
                  
                     Ar trebui să fie disponibile resurse financiare adecvate pentru organizarea unor controale oficiale în conformitate cu prezentul regulament. Prin urmare, costurile care decurg din aceste controale oficiale ar trebui să fie suportate de operatorii din sectorul alimentar responsabili cu transportul.
                  
               
                     (14)
                  
                  
                     Din motive de transparență și coerență ale normelor aplicabile, toate condițiile specifice aplicabile importurilor de frunze de curry din India, de frunze de viță-de-vie din Turcia și de Pitahaya (fructul dragonului) din Vietnam în ceea ce privește prezența reziduurilor de pesticide ar trebui prevăzute în prezentul regulament. Prin urmare, rubricile referitoare la frunzele de viță-de-vie din Turcia și la Pitahaya (fructul dragonului) din Vietnam ar trebui eliminate din anexa I la Regulamentul (CE) nr. 669/2009, iar Regulamentul de punere în aplicare (UE) nr. 885/2014 privind frunzele de curry din India ar trebui să fie abrogat.
                  
               
                     (15)
                  
                  
                     În scopul de a acorda operatorilor suficient timp pentru a se adapta la cerințele prevăzute de prezentul regulament, prezentul regulament ar trebui să se aplice de la 8 decembrie 2018. Din motive de securitate juridică, este oportun să se prevadă că statele membre ar trebui să autorizeze, pentru o perioadă de tranziție, importul de transporturi de frunze de viță-de-vie din Turcia, de Pitahaya (fructul dragonului) din Vietnam și de frunze de curry din India care au părăsit țara de origine sau țara de unde este expediat transportul, dacă țara respectivă este diferită de țara de origine, înainte de 8 decembrie 2018, cu condiția ca acele transporturi să îndeplinească cerințele prevăzute de Regulamentul (CE) nr. 669/2009 în vigoare la 7 decembrie 2018 și, respectiv, de Regulamentul de punere în aplicare (UE) nr. 885/2014.
                  
               
                     (16)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Domeniu de aplicare
            
               (1)   Prezentul regulament se aplică transporturilor de produse alimentare de origine nonanimală care sunt enumerate în anexa I.
               Prezentul regulament se aplică, de asemenea, produselor alimentare compuse care conțin oricare dintre produsele alimentare menționate în anexa I într-o cantitate depășind 20 %.
            
            
               (2)   Prezentul regulament nu se aplică transporturilor de produse alimentare care sunt destinate unei persoane fizice doar pentru consumul și uzul personal. În caz de dubiu, sarcina probei îi revine destinatarului transportului.
            
         
         
            Articolul 2
            Definiții
            În sensul prezentului regulament, se aplică definițiile prevăzute la articolele 2 și 3 din Regulamentul (CE) nr. 178/2002 și la articolul 2 din Regulamentul (CE) nr. 882/2004.
            Se aplică, de asemenea, definițiile noțiunilor de „document comun de intrare” și „punct de intrare desemnat” prevăzute la literele (a) și, respectiv, (b) de la articolul 3 din Regulamentul (CE) nr. 669/2009.
            În sensul prezentului regulament, un „transport” înseamnă un „lot”, astfel cum este definit în Directiva 2002/63/CE.
            În sensul articolului 11 alineatul (3), se aplică definițiile prevăzute în Regulamentul (CE) nr. 396/2005.
         
         
            Articolul 3
            Import în Uniune
            Transporturile de produse alimentare menționate la articolul 1 alineatul (1) pot fi importate în Uniune numai în conformitate cu procedurile stabilite în prezentul regulament.
            Aceste transporturi pot intra în Uniune numai printr-un punct de intrare desemnat.
         
         
            Articolul 4
            Rezultatele prelevării de probe și ale analizelor
            
               (1)   Fiecare transport de produse alimentare menționat la articolul 1 alineatul (1) trebuie însoțit de rezultatele prelevării de probe și ale analizelor efectuate de autoritățile competente din țara de origine, astfel cum se prevede la anexa I, sau din țara terță de unde este expediat transportul, dacă țara respectivă este diferită de țara de origine, pentru a se certifica conformitatea cu legislația Uniunii privind limitele maxime de reziduuri de pesticide.
            
            
               (2)   Prelevarea de probe menționată la alineatul (1) trebuie efectuată în conformitate cu Directiva 2002/63/CE.
            
            
               (3)   Analizele menționate la alineatul (1) trebuie să fie efectuate de laboratoare acreditate în conformitate cu standardul ISO/IEC 17025 privind „Cerințe generale pentru competența laboratoarelor de încercări și etalonări”.
            
         
         
            Articolul 5
            Certificatul sanitar
            
               (1)   Fiecare transport de produse alimentare menționate la articolul 1 alineatul (1) sunt însoțite de un certificat sanitar, în versiunea sa originală, în conformitate cu modelul prevăzut în anexa II.
            
            
               (2)   Certificatul sanitar trebuie completat, semnat și verificat de autoritățile competente din țara de origine sau din țara din care este expediat transportul, dacă țara respectivă este diferită de țara de origine.
            
            
               (3)   Certificatul sanitar se redactează în limba oficială sau în una dintre limbile oficiale ale statului membru unde se află punctul de intrare desemnat. Totuși, un stat membru poate consimți ca certificatele sanitare să fie redactate într-o altă limbă oficială a Uniunii.
            
            
               (4)   Certificatul sanitar trebuie să fie eliberat înainte ca transportul la care face referire să părăsească sfera de control a autorității competente emitente.
            
            
               (5)   Certificatul sanitar este valabil numai timp de patru luni de la data emiterii sale.
            
            
               (6)   Certificatul sanitar original trebuie prezentat autorităților competente de la punctul de intrare desemnat și păstrat de acestea.
            
         
         
            Articolul 6
            Identificare
            Fiecare transport de produse alimentare menționate la articolul 1 alineatul (1) trebuie identificat printr-un cod de identificare corespunzând codului de identificare menționat în rezultatele prelevării de probe și ale analizelor menționate la articolul 4 și în certificatul sanitar menționat la articolul 5. Fiecare sac individual, sau altă formă de ambalaj, din transport se identifică prin respectivul cod de identificare.
         
         
            Articolul 7
            Notificarea prealabilă a transporturilor
            
               (1)   Operatorii din sectorul alimentar sau reprezentanții lor notifică în prealabil autorităților competente de la punctul de intrare desemnat data și ora estimate ale sosirii fizice a transporturilor de produse alimentare menționate la articolul 1 alineatul (1), precum și natura transportului.
            
            
               (2)   În scopul notificării prealabile, operatorii din sectorul alimentar sau reprezentanții acestora completează partea I din documentul comun de intrare („DCI”) și transmit documentul respectiv autorităților competente de la punctul de intrare desemnat, cu cel puțin o zi lucrătoare înainte de sosirea fizică a transportului.
            
            
               (3)   Pentru completarea DCI în temeiul prezentului regulament, operatorii din sectorul alimentar sau reprezentanții acestora iau în considerare notele explicative privind DCI stabilite în anexa II la Regulamentul (CE) nr. 669/2009.
            
         
         
            Articolul 8
            Controalele oficiale
            
               (1)   Autoritățile competente de la punctul de intrare desemnat efectuează controale documentare pentru fiecare transport de produse alimentare menționate la articolul 1 alineatul (1), pentru a asigura îndeplinirea cerințelor de la articolele 4 și 5.
            
            
               (2)   Statele membre efectuează controale ale identității și controale fizice asupra transporturilor, inclusiv prelevarea de probe și analizele, în conformitate cu articolul 8 alineatul (1), articolul 9 și articolul 19 din Regulamentul (CE) nr. 669/2009, cu frecvența stabilită în anexa I la prezentul regulament.
            
            
               (3)   După finalizarea controalelor, autoritățile competente:
               
                           (a)
                        
                        
                           completează rubricile relevante din partea II a DCI;
                        
                     
                           (b)
                        
                        
                           anexează la DCI rezultatele prelevării de probe și ale analizelor efectuate în conformitate cu alineatul (2) din prezentul articol;
                        
                     
                           (c)
                        
                        
                           furnizează și completează în DCI numărul de referință al DCI;
                        
                     
                           (d)
                        
                        
                           ștampilează și semnează exemplarul DCI original;
                        
                     
                           (e)
                        
                        
                           fac și păstrează o copie a DCI semnat și ștampilat.
                        
                     
            
               (4)   Autoritățile competente de la punctul de intrare desemnat eliberează operatorului responsabil de transport o copie autentificată a certificatului sanitar sau, în cazul unui transport divizat, copii individuale autentificate ale certificatului respectiv.
            
            
               (5)   Documentul comun de intrare original însoțește transportul în continuare, pe durata transferului acestuia, până la punerea în liberă circulație.
            
         
         
            Articolul 9
            Divizarea unui transport
            
               (1)   Până la finalizarea tuturor controalelor oficiale și până la completarea integrală a DCI de către autoritățile competente, astfel cum se prevede la articolul 8, transporturile nu se divizează.
            
            
               (2)   În cazul divizării ulterioare a transportului, fiecare parte a transportului este însoțită, pe durata transportării până la punerea sa în liberă circulație, de o copie autentificată a DCI.
            
         
         
            Articolul 10
            Punerea în liberă circulație
            Transporturile pot fi puse în liberă circulație numai în cazul în care operatorii din sectorul alimentar sau reprezentantul acestora prezintă autorităților vamale un DCI completat în mod corespunzător de către autoritatea competentă după efectuarea tuturor controalelor oficiale. Autoritățile vamale pun în liberă circulație transportul numai dacă decizia favorabilă a autorității competente este indicată în caseta II.14 din DCI și DCI conține o semnătură în caseta II.21.
         
         
            Articolul 11
            Neconformitatea
            
               (1)   În cazul în care controalele oficiale efectuate în temeiul articolului 8 stabilesc că nu s-a respectat legislația relevantă a Uniunii, inclusiv prezentul regulament, autoritatea competentă completează partea III a DCI și se iau măsuri în conformitate cu articolele 19, 20 și 21 din Regulamentul (CE) nr. 882/2004.
            
            
               (2)   Atunci când un transport nu este însoțit de rezultatele prelevării de probe și ale analizelor, menționate la articolul 4, și de certificatul sanitar menționat la articolul 5 sau, în cazul în care aceste rezultate sau certificatul sanitar respectiv nu respectă cerințele prevăzute în prezentul regulament, transportul nu este importat în Uniune și trebuie reexpediat în afara Uniunii sau distrus.
            
            
               (3)   În cazul în care autoritatea competentă de la punctul de intrare desemnat nu permite introducerea unui transport de produse alimentare menționate la articolul 1 alineatul (1) din cauza neconformității cu limita maximă de reziduuri stabilită în Regulamentul (CE) nr. 396/2005, aceasta notifică imediat o astfel de respingere la frontieră în conformitate cu articolul 19 alineatul (3) din Regulamentul (CE) nr. 882/2004.
            
         
         
            Articolul 12
            Rapoarte
            
               (1)   Statele membre înaintează Comisiei de două ori pe an, până la sfârșitul lunii următoare fiecărui semestru, un raport conținând toate rezultatele analitice ale controalelor oficiale efectuate asupra transporturilor de produse alimentare, în conformitate cu prezentul regulament.
               Raportul trebuie să includă următoarele informații:
               
                           (a)
                        
                        
                           numărul transporturilor importate;
                        
                     
                           (b)
                        
                        
                           numărul transporturilor supuse prelevării de probe pentru analize;
                        
                     
                           (c)
                        
                        
                           rezultatele controalelor menționate la articolul 8 alineatul (2).
                        
                     
            
               (2)   Obligațiile de raportare prevăzute la punctul 1 se consideră a fi îndeplinite atunci când statele membre înregistrează în TRACES DCI-urile eliberate de autoritățile lor competente respective, în conformitate cu prezentul regulament.
            
         
         
            Articolul 13
            Revizuire
            Prezentul regulament se revizuiește înainte de 31 octombrie 2019.
         
         
            Articolul 14
            Costurile
            Toate costurile care rezultă din controalele oficiale, inclusiv prelevarea de probe, analiza, depozitarea și orice alte măsuri adoptate în caz de neconformitate, sunt suportate de operatorii din sectorul alimentar responsabili cu transportul.
         
         
            Articolul 15
            Modificări la Regulamentul (CE) nr. 669/2009
            Anexa I la Regulamentul (CE) nr. 669/2009 se modifică după cum urmează:
            
                        (a)
                     
                     
                        în rubrica referitoare la Turcia, mențiunea referitoare la „Frunze de viță-de-vie” se elimină;
                     
                  
                        (b)
                     
                     
                        în rubrica referitoare la Vietnam, rubrica referitoare la „Pitahaya (fructul dragonului)” se elimină.
                     
                  
         
            Articolul 16
            Abrogare
            Se abrogă Regulamentul de punere în aplicare (UE) nr. 885/2014.
         
         
            Articolul 17
            Măsuri provizorii
            Pentru o perioadă de trei luni de la data intrării în vigoare a prezentului regulament, statele membre continuă să autorizeze introducerea transporturilor de frunze de curry provenite din India care au părăsit țara de origine sau țara de unde este expediat transportul, dacă țara respectivă este diferită de țara de origine, înainte de 8 decembrie 2018, cu condiția ca aceste transporturi să îndeplinească cerințele din Regulamentul (UE) nr. 885/2014.
            Pentru o perioadă de trei luni de la data intrării în vigoare a prezentului regulament, statele membre continuă să autorizeze introducerea transporturilor de frunze de viță-de-vie provenite din Turcia și de Pitahaya (fructul dragonului) provenite din Vietnam care au părăsit țara de origine sau țara de unde este expediat transportul, dacă țara respectivă este diferită de țara de origine, înainte de 8 decembrie 2018, cu condiția ca aceste transporturi să îndeplinească cerințele din Regulamentul (CE) nr. 669/2009 în vigoare la 7 decembrie 2018.
         
         
            Articolul 18
            Intrare în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică începând cu 8 decembrie 2018.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 noiembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 31, 1.2.2002, p. 1.
         
            (2)  JO L 165, 30.4.2004, p. 1.
         
            (3)  Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (JO L 194, 25.7.2009, p. 11).
         
            (4)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (JO L 70, 16.3.2005, p. 1).
         
            (5)  Regulamentul de punere în aplicare (UE) nr. 885/2014 al Comisiei din 13 august 2014 de stabilire a unor condiții specifice aplicabile importurilor de bame și de frunze de curry din India și de abrogare a Regulamentului de punere în aplicare (UE) nr. 91/2013 (JO L 242, 14.8.2014, p. 20).
         
            (6)  Directiva 2002/63/CE a Comisiei din 11 iulie 2002 de stabilire a metodelor comunitare de prelevare de probe pentru controlul oficial al reziduurilor de pesticide de pe și din produsele de origine vegetală și animală și de abrogare a Directivei 79/700/CEE (JO L 187, 16.7.2002, p. 30).
         
            (7)  Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (JO L 8, 14.1.2003, p. 44).
         
            (8)  Decizia 2004/292/CE a Comisiei din 30 martie 2004 privind punerea în aplicare a sistemului TRACES și de modificare a Deciziei 92/486/CEE (JO L 94, 31.3.2004, p. 63).
      
      
         
            ANEXA I
            
               Produsele alimentare de origine nonanimală care fac obiectul unor condiții speciale în ceea ce privește importul în Uniunea Europeană
            
            
                        Produse alimentare (utilizarea prevăzută)
                     
                     
                        Cod NC (1)
                        
                     
                     
                        Subdiviziune TARIC
                     
                     
                        Țara de origine
                     
                     
                        Pericol(e):
                     
                     
                        Frecvența controalelor fizice și de identitate (%) la import
                     
                  
                        Pitahaya (fructul dragonului)
                        
                           
                              (Produse alimentare – proaspete sau refrigerate)
                           
                        
                     
                     
                        ex 0810 90 20 
                     
                     
                        10 
                     
                     
                        Vietnam (VN)
                     
                     
                        Reziduurile pesticidelor menționate în programul de control adoptat în conformitate cu articolul 29 alineatul (2) din Regulamentul (CE) nr. 396/2005 (pesticide care trebuie monitorizate doar în/pe produsele de origine vegetală) (2) și reziduurile de ditiocarbamați (3) (ditiocarbamați exprimați ca CS2, inclusiv maneb (3), mancozeb (3), metiram (3), propineb (3), tiram (3) și ziram (3)), fentoat (2) și quinalfos (2).
                     
                     
                        10
                     
                  
                        Frunze de curry (Bergera/Murraya koenigii)
                        
                           
                              (Produse alimentare – proaspete, refrigerate, congelate sau uscate)
                           
                        
                     
                     
                        ex 1211 90 86 
                     
                     
                        10 
                     
                     
                        India (IN)
                     
                     
                        Reziduurile pesticidelor menționate în programul de control adoptat în conformitate cu articolul 29 alineatul (2) din Regulamentul (CE) nr. 396/2005 (pesticide care trebuie să fie monitorizate doar în/pe produsele de origine vegetală) (2) și reziduurile de acefat (2).
                     
                     
                        20
                     
                  
                        Frunze de viță-de-vie
                        
                           
                              (Produse alimentare)
                           
                        
                     
                     
                        ex 2008 99 99 
                     
                     
                        11 , 19 
                     
                     
                        Turcia (TR)
                     
                     
                        Reziduurile pesticidelor menționate în programul de control adoptat în conformitate cu articolul 29 alineatul (2) din Regulamentul (CE) nr. 396/2005 (pesticide care trebuie monitorizate doar în/pe produsele de origine vegetală) (2) și reziduurile de ditiocarbamați (3) (ditiocarbamați exprimați ca CS2, inclusiv maneb (3), mancozeb (3), metiram (3), propineb (3), tiram (3) și ziram (3)) și metrafenon (2).
                     
                     
                        20
                     
                  
               (1)  În cazurile în care trebuie examinate doar anumite produse din cadrul oricărui cod NC și nu există o subdiviziune specifică în cadrul codului respectiv în nomenclatura mărfurilor, codul NC trebuie marcat cu „ex”.
            
               (2)  Reziduuri de pesticide analizate prin metode multireziduu bazate pe GC-MS și LC-MS.
            
               (3)  Reziduuri de pesticide analizate prin metode vizând reziduurile individuale.
         
      
      
         
            ANEXA II
            Textul imaginii
            
               Țara:
               Certificat de sănătate animală
               Partea I: Detalii privind lotul expediat
               I.1. Expeditor/Exportator
               Nume
               Adresă
               Țara
               Telefon
               I.2. Numărul de referință al certificatului
               I.3. Autoritatea competentă centrală
               I.4. Autoritatea competentă locală
               I.5. Destinatar/importator
               Nume
               Adresă
               Țara
               Telefon
               I.6. Operatorul responsabil de transport în UE (dacă este cunoscut)
               Nume
               Adresă
               Cod poștal
               I.7. Țara de origine, codul ISO
               I.9. Țara de destinație, codul ISO
               I.11. Locul de origine
               Nume
               Adresă
               I.12. Locul de destinație (dacă este cunoscut)
               Nume
               Adresă
               I.13. Locul de expediere
               Adresă
               I.14. Data plecării
               I.15. Mijloc de transport
               Avion Navă Vagon de cale ferată
               Vehicul rutier Altele
               Identificare:
               Document:
               I.16. Intrare DPE
               Nume
               I.17. Raportul laboratorului
               Număr de referință:
               Data eliberării:
               I.21. Temperatura produselor
               Ambientă Refrigerate Congelate
               I.20. Cantitatea
               Greutatea netă totală (kg) Greutatea brută totală (kg)
               I.22. Număr total de pachete
               I.23. Numărul sigiliului/containerului
               I.25. Mărfuri certificate pentru:
               Consum uman
               I.27. Eliberare pentru piața internă
               I.28. Identificarea mărfii
               Cod NC:
               Subdiviziune TARIC:
               Natura mărfii
               Număr de pachete
               Greutate netă
               Cod de identificare
            
            Textul imaginii
            
               Țara:
               Produse alimentare de origine nonanimală care fac obiectul unor condiții speciale în ceea ce privește importul în Uniunea Europeană
               II. Informații privind sănătatea
               II.a. Numărul de referință al certificatului
               Subsemnatul, reprezentant autorizat al autorității competente, declar că am luat la cunoștință dispozițiile relevante din Regulamentul (CE) nr. 852/2004 și Regulamentul (CE) nr. 396/2005 și certific faptul că:
               II.1. Produsele alimentare din transportul descris în partea I au fost produse în condiții care respectă nivelurile maxime de reziduuri de pesticide prevăzute în Regulamentul (CE) nr. 396/2005 și au fost produse, sortate, manipulate, prelucrate, ambalate și transportate în conformitate cu bunele practici de igienă.
               II.2. Din acest transport s-au prelevat probe și s-au efectuat analize în conformitate cu articolul 4 din Regulamentul de punere în aplicare (UE) 2018/1660 al Comisiei la (data) și au fost supuse unei analize de laborator a pesticidelor la (data) în (numele laboratorului) prin metode care acoperă cel puțin pericolele identificate în anexa I la prezentul regulament.
               II.3. Detaliile prelevării de probe, ale metodelor de analiză utilizate și toate rezultatele analizelor respective sunt atașate în anexă și demonstrează conformitatea cu legislația Uniunii privind nivelurile maxime de reziduuri de pesticide.
               II.4. Prezentul certificat a fost eliberat înainte ca transportul la care se referă să fi părăsit sfera de control a autorității competente.
               II.5. Certificatul este valabil patru luni de la data eliberării.
               Partea II: Certificare
               Reprezentantul autorizat al autorității competente
               Nume (cu majuscule): Calificarea și titlul:
               Data: Semnătura:
               Ștampila: